**Projekto**

**lyginamasis variantas**

**LIETUVOS RESPUBLIKOS Ekonomikos ir inovacijų MINISTRAS**

**įsakymas**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO   
2017 M. BIRŽELIO 16 D. ĮSAKYMO NR. 4-353 „dėl 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS NR. 01.2.1-MITA-T-845 „INOPATENTAS“ PROJEKTŲ FINANSAVIMO SĄLYGŲ APRAŠO patvirtinimo“ PAKEITIMO**

2020 m. spalio d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos   
1 prioriteto „Mokslinių tyrimų, eksperimentinės plėtros ir inovacijų skatinimas“ priemonės   
Nr. 01.2.1-MITA-T-845 „Inopatentas“ projektų finansavimo sąlygų aprašą, patvirtintą Lietuvos Respublikos ekonomikos ir inovacijų ministro 2017 m. birželio 17 d. įsakymu Nr. 4-353 „Dėl   
2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-MITA-T-845 „Inopatentas“ projektų finansavimo sąlygų aprašo

patvirtinimo“

1. Pakeičiu 26 punktą ir jį išdėstau taip:

„26. Paraiškos pagal Aprašą gali būti teikiamos ~~iki 2020 m. lapkričio 30 d.~~ **iki 2021 m. kovo 31 dienos**, o dotacijos sutartys turi būti pasirašomos ~~iki 2020 m. gruodžio 31 dienos~~ **iki 2021 m. birželio 30 dienos**. Įgyvendinančioji institucija gali sustabdyti paraiškų priėmimą ir (arba) dotacijos sutarčių pasirašymą, kai dotacijos sutartyse, pagal kurias pagal Aprašą remiamų veiklų tinkamų finansuoti išlaidų dalies kompensavimas dar nėra pasibaigęs, nurodyta bendra didžiausia leistina finansavimo suma pasiekia kvietime teikti paraiškas, paskelbtame pagal Aprašo 8 punktą, nurodytą sumą. Informacija apie paraiškų priėmimo ir (arba) dotacijos sutarčių pasirašymo sustabdymą skelbiama interneto svetainėse www.esinvesticijos.lt ir https://mita.lrv.lt. Ministerijai pritarus Priemonei skirti papildomą lėšų sumą, įgyvendinančioji institucija, suderinusi su Ministerija, gali sudaryti rezervinį projektų sąrašą, įvertinusi prašomą skirti finansavimo lėšų sumą pagal teigiamai įvertintas paraiškas, kurioms finansuoti neužteko lėšų, atsižvelgdama į Priemonei finansuoti skirtų lėšų sumą. Į rezervinį projektų sąrašą projektai įrašomi ta pačia eile, kaip jie buvo išdėstyti atrinktų projektų ataskaitoje (pagal paraiškų registravimo įgyvendinančioje institucijoje eilę). Rezervinis projektų sąrašas, jei toks sudaromas, skelbiamas interneto svetainėse www.esinvesticijos.lt ir https://mita.lrv.lt, nurodomi pareiškėjų pavadinimai ir didžiausia galima projekto finansavimo lėšų suma.“

2. Pakeičiu 64 punktą ir jį išdėstau taip:

„64. Įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Aprašo 7 priede pateiktą formą parengia ir pateikia pareiškėjui dotacijos sutarties projektą ir nurodo pasiūlymo pasirašyti dotacijos sutartį galiojimo terminą, **kuris negali būti vėlesnis negu 2021 m. birželio 30 diena**. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius dotacijos sutarties, pasiūlymas pasirašyti dotacijos sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti dotacijos sutarties pasirašymo terminą, **tačiau jis negali būti vėlesnis negu 2021 m. birželio 30 diena**.“

Ekonomikos ir inovacijų ministras

Parengė

Ekonomikos ir inovacijų ministerijos Europos Sąjungos

investicijų koordinavimo departamento

Europos Sąjungos investicijų planavimo skyriaus

vyriausioji specialistė

Edita Rudakaitė-Šaukštel